Dr Begriff Christetum (v. grich. χριστιανιμός /christianismós/) wird erstmols ime Brief vum syrische Bischof Ignatios vu Antiochie erwähnt. D'Ahänger vum Christetum nenne sich selber Christe, nooch Jesus Christus. D'Apostelgschichte schribt, dass d'Noochfolger Christi dr Namme Christe zerst vu dr Ugläubige vu dr syrische Stadt Antiochia (hyt Antakya, in dr Türkei gläge) erhalde häbe, wo si nooch dr erste Verfolgige z'Palästina ani gflohe seie.